Judith Anderson

**Dame Frances Margaret Anderson**, nada en Adelaida o 10 de febreiro de 1897 e finada en Santa Barbara o 3 de xaneiro de 1992, foi unha actriz británica de orixe australiana coñecida como **Judith Anderson**, que tivo unha carreira de éxito no teatro, no cinema e na televisión. Foi unha destacada actriz teatral do seu momento e gañou dous premios Emmy e un premio Tony, ademais de ser candidata ao Grammy e ao Oscar. Está considerada unha das grandes actrices clásicas do século XX.

## Traxectoria 
### Primeiros anos 
Frances Margaret Anderson naceu en 1897, a máis nova dos catro fillos de Jessie Margaret (de solteira Saltmarsh; 19 de outubro de 1862 – 24 de novembro de 1950), antiga enfermeira, e do escocés James Anderson Anderson, prospector pioneiro. Asistiu a unha escola privada, Norwood, en que acabou a súa educación antes de graduarse.

Debutou profesionalmente como Francee Anderson en 1915, interpretando a Stephanie no Teatro Real de Sydney, en *A Royal Divorce*. Á fronte da compañía estaba o actor escocés Julius Knight ao que logo recoñeceu como quen lle deu as súas habilidades interpretativas. Apareceu ao seu lado en adaptacións de *The Scarlet Pimpernel*, *The Three Musketeers*, *Monsieur Beacauire* e *David Garrick*. En 1917 fixo unha xira por Nova Zelandia. Viaxou a California, pero non tivo éxito logo de catro meses e mudouse a Nova York, coa mesma falla de éxito. Tras un período de pobreza e enfermidade, atopou traballo na Emma Bunting Stock Company no Fourteenth Street Theatre en 1918–19. Entón marchou de xira con outras compañías.

Un ano despois cambiou o seu nome artístico a Judith e logrou o seu primeiro triunfo coa obra *Cobra* (1924) coprotagonizada con Louis Calhern, que tivo 35 representacións. Despois pasou a *The Dove* (1925) que tivo 101 funcións e a estableceu definitivamente en Broadway.

Anderson debutou no cinema nunha curtametraxe para Warner Bros., *Madame of the Jury* (1930), e debutou na longametraxe cun papel en *Blood Money* (1933). Con todo, centrouse en Broadway: *Come of Age* (1934) e *Divided By Three* (1934).

Recibiu un forte pulo na súa carreira cando foi contratada para o filme *Rebecca* (1940), de Alfred Hitchcock. O filme foi un éxito comercial e de crítica e Anderson foi candidata ao Oscar á mellor actriz secundaria.

## Vida privada 
Anderson casou dúas veces e declarou que "ningunha experiencia foi unha feliz vacación":
* Benjamin Harrison Lehmann (1889–1977), profesor inglés na Universidade de California en Berkeley; casaron en 1937 e divorciáronse en agosto de 1939. Por este matrimonio tivo un enteado, Benjamin Harrison Lehmann, Jr.
* Luther Greene (1909–1987), produtor teatral; casaron en xullo de 1946 e divorciáronse en 1951.

## Complete filmography 
* *Madame of the Jury* (1930, curtametraxe)
* *Blood Money* (1933) - Ruby Darling
* *Rebecca* (1940) - Mrs. Danvers
* *Forty Little Mothers* (1940) - Madame Madeleine Granville
* *Free and Easy* (1941) - Lady Joan Culver
* *Lady Scarface* (1941) - Slade
* *All Through the Night* (1942) - Madame
* *Kings Row* (1942) - Mrs. Harriet Gordon
* *Edge of Darkness* (1943) - Gerd Bjarnesen
* *Stage Door Canteen* (1943) - ela mesma
* *Laura* (1944) - Ann Treadwell
* *And Then There Were None* (1945) - Emily Brent
* *The Diary of a Chambermaid* (1946) - Madame Lanlaire
* *The Strange Love of Martha Ivers* (1946) - Mrs. Ivers
* *Specter of the Rose* (1946) - Madame La Sylph
* *Pursued* (1947) - Mrs. Callum
* *The Red House* (1947) - Ellen Morgan
* *Tycoon* (1947) - Miss Braithwaite
* *The Furies* (1950) - Flo Burnett
* *Salome* (1953) - Queen Herodias
* *Macbeth* (1954, telefilme) - Lady Macbeth
* *Os dez mandamentos* (1956) - Memnet
* *Cat on a Hot Tin Roof* (1958) - Big Momma Pollitt
* *The Moon and Sixpence* (1959, telefilme) - Tiare
* *A Christmas Festival* (1959, telefilme) - Narradora da ofrenda final
* *Cradle Song* (1960, telefilme) - The Prioress
* *Macbeth* (1960, telefilme) - Lady Macbeth
* *Cinderfella* (1960) - Wicked Stepmother
* ''Don't Bother to Knock* (1961) - Maggie Shoemaker
* *The Ghost of Sierra de Cobre* (1964, telefilme) - Paulina
* *Elizabeth the Queen* (1968, telefilme) - Raíña Isabel I
* *The File on Devlin* (1969, telefilme) - Elizabeth Devlin
* *A Man Called Horse* (1970) - Buffalo Cow Head
* *The Borrowers* (1973, telefilme) - Aunt Sophy
* *The Underground Man* (1974, telefilme) - Mrs. Snow
* *The Chinese Prime Minister* (1974, telefilme) - She
* *Inn of the Damned* (1975) - Caroline Straulle
* *Medea* (1983, telefilme) - Nurse
* *Star Trek III: The Search for Spock* (1984) - Vulcan High Priestess
* *The Booth* (1985, telefilme)
* *Impure Thoughts'' (1985) - The Sister of Purgatory

## Notas 
## Véxase tamén 
### Ligazóns externas 
* Dame Judith Anderson papers, at the University of California, Santa Barbara Library; consultado o 19 de agosto de 2014.
* Dame Judith Anderson prompts , na páxina da National Library of Australia; consultado o 19 de agosto de 2014.